**ELŐZETES HATÁSVIZSGÁLAT**

**a vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendeletben foglalt módosítás a piac és a zsibvásár nyitvatartási idejének a lakossági igényekhez való igazítását, kibővítését eredményezi.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

Szombathely Megyei Jogú Város Önkormányzata Közgyűlésének a vásárok és piacok működéséről szóló 34/1995. (X.26.) önkormányzati rendelete (a továbbiakban: Rendelet) szabályozza az Önkormányzat által fenntartott Szombathely Városi Vásárcsarnokban a piac, valamint a zsibvásár helyét és nyitvatartási rendjét. A Szombathely Városi Vásárcsarnok igazgatója a 2022. évi igényfelmérés alapján, a lakossági igénybejelentéseket figyelembe véve tett javaslatot a piac és a zsibvásár nyitvatartási idejének bővítésére.

A jogalkotás elmaradása esetén a Rendelet nem igazodna a lakossági igényekhez.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**